ઇન્સ્ટાગ્રામ એપમાં યુઝર્સને પોતાના ફોટોગ્રાફ્સને યુનિક બનાવવા અપાયેલી સુવિધાઓ ખૂબ જ પસંદ આવી ગઇ હતી. પોતાનો અંગત ડેટા આપ્યાં વિના કે ફ્રેન્ડઝ લિસ્ટ, ઇન્ટરેસ્ટ જણાવ્યાં વિના એ ફોલો જ કરવાનું હતું બસ. યુઝર્સે ઇન્સ્ટાગ્રામના સમગ્ર પ્રેઝન્ટેશનને બે હાથે વધાવી લીધું હતું. નવ મહિનામાં તો તેમણે રેકોર્ડ બ્રેક 7 મિલિયન યુઝર્સ મેળવી લીધાં હતાં. જેમાં કેટલાક યુઝર્સ અતિ પ્રસિદ્ધ ટેકલવિંગ સેલિબ્રિટીઝ હતાં. જેમ કે જસ્ટિન બીબર અને રેયાન સિક્રેસ્ટ. ઇન્સ્ટાગ્રામ શબ્દ હવે વિશ્વમાં સૌથી વધુ ફેમસ થયેલો ટેક વર્લ્ડનો લિંગો બની ગયો હતો. એપ્રિલ 2012 સુધીમાં ઇન્સ્ટાગ્રામની વેલ્યૂ 25 મિલિયનથી 500 મિલિયન સુધી પહોંચી ગઇ હતી.. દરમિયાનમાં હાઇ રીઝોલ્યૂશન ફોટોગ્રાફ્સ માટે વર્ઝન 2.0 નવા લાઇવ ફિલ્ટર્સ, ઓપ્શનલ બોર્ડ્સ, ઇન્સ્ટન્ટ ટિલ્ટ-શિફ્ટ, વન ક્લિક રોટેશન અને અપડેટેડ આઈકન સાથે રીલીઝ કરી દીધું હતું. એન્ડ્રોઇડ યુઝર્સ માટે ઇન્સ્ટાગ્રામ મૂકાયું ત્યારે એક દિવસમાં 1 મિલિયન ડાઉનલોડ અને તેનાથી વધુ વખત ગૂગલ પ્લેમાં ત્રણ માસમાં પહોંચી ગયું હતું. આ રીતે ઇન્સ્ટાગ્રામ ગૂગલ પ્લે પર એક મિલિયન રેટિંગ સુધી પહોંચનાર પાંચમી એપ્લિકેશન હતી અને લગભગ ચાર મિલિયન રેટિંગ મળ્યાં હતાં.